Her er episodene som har skapt Bille-overskrifter
Bille har kun vært i norsk fotball siden januar, men i løpet av den tiden har han tatt eliteserien med storm - både på og utenfor banen. - Episoder som den hvor han rev i stykker drakta tåler vi godt. Men en episode som den vi så nå på torsdag, det tåler vi ikke, sier Rosenborgs sportslige leder Erik Hoftun til VG, og sikter til fyllebråket Bille var innblandet i natt til fredag, hvor han ble arrestert og anmeldt for ordensforstyrrelse. Likevel valgte RBK å la dansken slippe med en skriftlig advarsel, og lot ham spille mot Sarpsborg 08 i går,en kamp trønderne for øvrig vant 2-1. Det at Nielsen var på banen, fikk mange til å reagere. Cmore-ekspert Amund Skiri (35) betegnet situasjonen som «en skandale» og mente at Rosenborg aldri skulle latt spissen starte kampen.Den stadig tilbakevendende mediestormen rundt Bille har skapt hodebry for RBK, som nå har fått Bille inn på et sinnemestringskurs. - Det er en alvorlig sak, men vi har tatt tak i den og det samme har Nicki. Han har stått frem som en mann og angret, sier trener Per Joar Hansen til VG om den ferskeste Bille-saken.* 1. april. Rosenborg møtte Brann på Lerkendal, og trønderne ledet komfortabelt da John Chibuike ble satt inn på banen på bekostning av Bille etter 74 minutter. Det likte dansken utrolig dårlig - så dårlig at han slo hånden i innbytterbenken i sinne. Trener Per Joar Hansen var alt annet enn fornøyd med det han så fra sin danske spiss. - Det skal ikke skje igjen, det lover jeg, sa Bille etter hendelsen. * 7. april. En uke etter at Bille ble byttet ut i sinne mot Brann, var han tilbake på banen mot Sogndal på Fosshaugane. Igjen ble han byttet ut før kampslutt, men denne gangen skapte han overskrifter etter å ha smilt og vinket til Tone Damli Aaberge på tribunen. I tillegg uttalte han at han kunne tenke seg telefonnummeret hennes. * 29. april. På overtid i kampen mellom Sandnes/Ulf og Rosenborg fikk Bille sitt andre gule kort for kvelden, og dermed rødt. Det fikk spissen til å reagere med kraftig sinne, og for å demonstrere sin frustrasjon, rev han i stykker drakta si på vei av banen. - Ikke våg å sette spørsmålstegn ved min lojalitet til drakta! Jeg er en person med følelser og så lenge jeg spiller her, vil jeg dø for drakta, skrev dansken på Twitter etter kampen. * 20. mai. Molde gjestet Lerkendal, og etter en opphetet kamp hvor Molde blant annet fikk en utvisning i første omgang, havnet Bille i sentrum da han etter hvilen styrte ballen i mål på reneste Maradona-vis. Dommeren så imidlertid hva som skjedde, og belønnet ham med gult kort. - Dette skal selvfølgelig ikke skje på fotballbanen. Det var godt at dommeren blåste, sa Bille selv etterpå. * 20. mai. Samme kveld som Bille brukte hånden til å score mål, satt Petter Northugs eks-kjæreste Rachel Nordtømme på tribunen. Etter kampen innrømte dansken at de hadde en flørt på gang. - Vi treffer hverandre litt, så får vi se hva det blir til. Det kommer sikkert litt flere nyheter med tider og stunder, sa han til VG. * 2. juli. To dager før Rosenborgs Europa League-møte med irske Crusaders la Nicki Bille et bilde ut på Twitter, etterfulgt av følgende tekst: El Pistolero. Europa League, here we come! Bildet viste dansken poserende med et stort våpen i armene. Kort tid etter fjernet han innlegget, og tok også senere sammen måned en Twitter-pause. * 27. september. Tre dager før Roseborgs møte med Sarpsborg 08, ble det kjent av Nicki Bille hadde havnet i fyllebråk ute på byen, og blitt anmeldt for ordensforstyrrelse. Dansken la seg flat overfor klubben, medspillere og supportere etterpå, og fikk skriftlig advarsel fra RBK. Likevel ble han ikke utelatt fra troppen mot Sarpsborg. Lørdag kom det fram at Bille har startet på et sinnemestringskurs for å få bukt med sine temperamentsproblemer.
Søndag ble Nicki Bille Nielsen (25) igjen tema i mediene da RBK lot ham spille etter forrige ukes fyllebråk. Det er den siste i en lang rekke overskrifter dansken har skapt de siste ni månedene.